CELEX: 32004R0053
Language: da
Date: 2004-01-12 00:00:00
Title: Kommissionens forordning (EF) nr. 53/2004 af 12. januar 2004 om ændring af Rådets forordning (EF) nr. 747/2001 hvad angår fællesskabstoldkontingenter og referencemængder for visse landbrugsprodukter med oprindelse i Egypten

Avis juridique important

|

32004R0053

Kommissionens forordning (EF) nr. 53/2004 af 12. januar 2004 om ændring af Rådets forordning (EF) nr. 747/2001 hvad angår fællesskabstoldkontingenter og referencemængder for visse landbrugsprodukter med oprindelse i Egypten  

EU-Tidende nr. L 007 af 13/01/2004 s. 0024 - 0029

Kommissionens forordning (EF) nr. 53/2004af 12. januar 2004om ændring af Rådets forordning (EF) nr. 747/2001 hvad angår fællesskabstoldkontingenter og referencemængder for visse landbrugsprodukter med oprindelse i EgyptenKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 747/2001 af 9. april 2001 om forvaltning af fællesskabstoldkontingenter og referencemængder for varer, der er præferenceberettigede i medfør af aftalerne med visse Middelhavslande, og om ophævelse af forordning (EF) nr. 1981/94 og (EF) nr. 934/95(1), særlig artikel 5, stk. 1, litra b), ogud fra følgende betragtninger:(1) I afventning af afslutningen af den nødvendige procedure for ratifikation og ikrafttrædelse af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, der blev undertegnet den 25. juni 2001, har Rådet den 19. december 2003 indgået en aftale i form af brevveksling om den midlertidige anvendelse af bestemmelserne om handel og handelsanliggender i Euro-Middelhavsassocieringsaftalen, i det følgende benævnt "den midlertidige aftale". Den midlertidige aftale anvendes fra den 1. januar 2004.(2) Den midlertidige aftale vil træde i stedet for de tilsvarende bestemmelser i den samarbejdsaftale, der blev undertegnet mellem Det Europæiske Økonomiske Fællesskab og Den Arabiske Republik Egypten den 18. januar 1977(2), og i den aftale mellem medlemsstaterne i Det Europæiske Kul- og Stålfællesskab og Den Arabiske Republik Egypten, der blev undertegnet i Bruxelles den 18. januar 1977(3).(3) I henhold til den midlertidige aftale gøres der toldindrømmelser i form af en nulsats inden for rammerne af toldkontingenter ved indførsel i Fællesskabet af visse landbrugsprodukter med oprindelse i Egypten.(4) Ifølge den midlertidige aftale fritages visse landbrugsprodukter, der i henhold til samarbejdsaftalen var omfattet af toldindrømmelser inden for en referencemængde, for told inden for rammerne af toldkontingenter eller for ubegrænsede mængder.(5) For at gennemføre toldindrømmelserne i henhold til den midlertidige aftale er det nødvendigt at erstatte bilaget til forordning (EF) nr. 747/2001 vedrørende toldkontingenter og referencemængder for produkter med oprindelse i Egypten.(6) I henhold til den midlertidige aftale forhøjes toldkontingentmængderne for visse produkter fra det andet anvendelsesår hvert år med 3 % i forhold til det foregående års mængde, og toldkontingentmængderne for andre produkter skal fastsættes specifikt for det første til det tredje og efterfølgende anvendelsesår.(7) Forordning (EF) nr. 747/2001 bør derfor ændres i overensstemmelse hermed.(8) Med henblik på beregningen af toldkontingenterne for det første anvendelsesår er det hensigtsmæssigt at fastsætte det i den midlertidige aftale, at mængderne af de toldkontingenter, for hvilke kontingentperioden begynder inden datoen for den midlertidige aftales ikrafttræden, nedsættes i forhold til den del af perioden, der er forløbet inden denne dato.(9) De i denne forordning fastsatte foranstaltninger er i overensstemmelse med udtalelse fra Toldkodeksudvalget -UDSTEDT FØLGENDE FORORDNING:Artikel 1Bilag IV til forordning (EF) nr. 747/2001 erstattes med teksten i bilaget til denne forordning.Artikel 2For det første anvendelsesår nedsættes mængderne af fællesskabstoldkontingenterne med løbenummer 09.1704, 09.1706, 09.1707, 09.1711, 09.1713, 09.1714, 09.1717, 09.1721 og 09.1725, for hvilke kontingentperioden begynder inden datoen for den midlertidige aftales ikrafttræden, i forhold til den del af perioden, der er forløbet inden denne dato.Artikel 3Denne forordning træder i kraft dagen efter offentliggørelsen i Den Europæiske Unions Tidende.Den anvendes fra den 1. januar 2004.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 12. januar 2004.På Kommissionens vegneFrederik BolkesteinMedlem af Kommissionen(1) EFT L 109 af 19.4.2001, s. 2. Senest ændret ved Kommissionens forordning (EF) nr. 37/2004 (EUT L 6 af 10.1.2004, s. 6).(2) EFT L 266 af 27.9.1978, s. 2.(3) EFT L 316 af 12.12.1979, s. 2.BILAG"BILAG IVEGYPTENUanset tariferingsbestemmelserne vedrørende den kombinerede nomenklatur anses ordlyden af varebeskrivelserne kun for vejledende, idet præferenceordningen inden for rammerne af dette bilag bestemmes på grundlag af KN-kodernes dækning på tidspunktet for vedtagelsen af denne forordning. Hvor der er angivet ex KN-koder, afgøres præferenceordningen ved anvendelse af KN-koden og den tilsvarende varebeskrivelse taget som en helhed.Toldkontingenter>TABELPOSITION>"